ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 

SC2022- 3886/17.02.2022
RAPORT DE SPECIALITATE

privind aprobarea vânzării Cabinetului Medical nr.2 din Timișoara, str. Cireșului nr.1/A către Cabinet Medical Medicină de Familie Dr. Bălean Mihaela Maria conform Sentința Civilă – nr. 4614/10.04.2017 definitivă prin Decizia Civilă nr. 1194/A/20.10.2017 și Sentința Civilă –nr. 660/2021 definitivă prin decizia civilă nr. 1662/2021

Având în vedere  Sentința Civilă – nr. 4614/10.04.2017 definitivă prin Decizia Civilă nr. 1194/A/20.10.2017 prin care instanța obligă Municipiul Timișoara – prin Primar, Consiliul Local al Muncipiului Timișoara, la vânzarea cu stabilirea prețului prin negociere directă, a spațiului medical situat în Timișoara, str. Cireșului nr.1/A, et.1, compus din 11 încăperi, în suprafață de 114,90 mp, înscris în CF 424347, Top 18245/2/1/B către Cabinet Medical Medicină de Familie Dr. Bălean Mihaela Maria.


Având în vedere dosarul nr. 3299/30/2019 înregistrat pe rolul instanțelor de judecată, cu privire la dr.Bălean Mihaela Maria și Cabinetul Medical Medicină de Familie Dr.Bălean Mihaela Maria și Sentința Civilă –nr. 660/2021 definitivă prin decizia civilă nr. 1662/2021 a Curții de Apel Timișoara Secția Contecios Administrativ și Fiscal –prin care instanța a dispus anularea procesului- verbal nr. SC2019 -12807/23.05.2019 al comisiei pentru vânzarea spațiilor medicale, a procesului – verbal nr. SC2019 -14581/14.06.2019 al comisiei de contestații privind vânzarea spațiilor medicale constituite prin Dispoziția nr. 464/2009 a Primarului Municipiului Timișoara, a constatat anularea raportului de evaluare întocmit de evaluator SC FIDOX SRL, stabilind valoarea de piață a spațiului medical la suma de 58.000 euro și obligă la reluarea procedurii de negociere a prețului de vânzare a spațiului medical.


Având în vedere Referatul de aprobare a proiectului de hotărâre nr. SC2022-3886/17.02.2022  al Primarului Municipiului Timișoara privind vânzarea Cabinetului Medical nr.2 din Timișoara, str. Cireșului nr.1/A către Cabinet Medical Medicină de Familie Dr. Bălean Mihaela Maria.


Imobilul - cabinet medical- care face obiectul acestui proiect este situat în Timișoara, str.Cireșului, nr.1/A, etaj 1, cabinet medical nr.2, înscris în CF 424347-C1-U2 Timişoara, Nr. Topografic 18245/2/1/B, format din 11 încăperi, în suprafață de 114,90 mp și 53,33% pci.

În data de 08.02.2022 a avut loc ședința Comisiei pentru vânzarea spațiilor medicale, numită prin Dispozitia nr. 395 din 29.03.2021 privind  modificarea dispoziției nr. 464 din 18.04.2019 privind constituirea Comisiei pentru vânzarea spațiilor medicale și a Comisiei de contestații ce cad sub incidența OUG nr.68/28.05.2008. 


Conform procesului- verbal nr.S.J. 2022 –393/08.02.2022 s-a decis în unanimitate de membri comisiei vânzarea cabinetului medical din Timișoara, str.Cireșului, nr.1/A, etaj 1, cabinet medical nr. 2, înscris în CF 424347-C1-U2  Timişoara, nr. topografic 18245/2/1/B, în suparafață de 114,90 mp la suma de 59.000 de euro, ca urmare a negocierii, prin punerea în aplicare a Sentinţei Civile nr. 660/2021, pronunțată de Tribunalul Timiș,  definitivă prin Decizia Civilă nr. 1662/2021 pronunțată de către Curtea de Apel Timișoara, Secția de Contencios Adminsitrativ și Fiscal, în dosarul 3299/30/2019 și acordul explicit al Doamnei Dr. Bălean Mihaela pentru cumpărarea cabinetului medical la suma de 59.000 euro și renunțarea la aplicarea prevederilor art. 24 alin (1), (2), (3) din Legea 544/2004 -  ca urmare a nepunerii în aplicare în termenul prevăzut a sentinței și renunțarea la  orice alte pretenții referitoare la această sentință. 

Spațiul înscris în CF 424347-C1-U2 se află pe terenul cu nr. top 18245/2/1 în suprafaţă de 798 mp din care cota aferentă este de 426 mp, proprietatea Statului Român și în administrarea operativă a Municipiului Timișoara, pentru care se va încheia ulterior vânzării contract de concesiune/superficie/închiriere, beneficiarul având obligația promovării demersurilor pentru încheierea contractului respectiv. Terenul se află în proprietatea Statului Român și în administrarea operativă a Municipiului Timișoara și se află în evidența patrimonială a Municipiului Timișoara cu nr. de inventar 101029.001 și valoarea de inventar  263,340.00 lei.

 
Menționăm că prețul stabilit în valoare de 59.000 euro, se va achita integral la momentul încheierii contractului de vânzare – cumpărare, conform adresei înregistrată cu nr. CT2022-001019/16.02.2022 a doamnei Bălean Mihaela Maria, ca reprezentant al Cabinetului Medical Medicină de familie dr. Bălean Mihaela Maria.

Imobilul cabinet medical - situat în str.Cireșului, nr.1/A, înscris în CF 424347-C1-U2 Timişoara, nr. topografic 18245/2/1/B se află în proprietatea Municipiului Timişoara și în evidența patrimonială a Municipiului Timișoara, cu nr. de inventar 18627 și valoarea de inventar  442.660,00 lei.


Având în vedere prevederile legale şi cele expuse mai sus, apreciem că proiectul de hotărâre privind vânzarea Cabinetului Medical nr.2 din Timișoara, str. Cireșului nr.1/A către Cabinet Medical Medicină de Familie Dr. Bălean Mihaela Maria, și încheierea contractului de vânzare – cumpărare  îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

